Este vorba despre un bărbat de 54 de ani. Polițiștii încearcă să afle cum a avut loc acest accident. Potrivit Societății de Transport București, a fost împins în fața tramvaiului.

ACTUALIZARE. Circulația tramvaielor a fost reluată în jurul orei 18.00.

Știrea inițială: Incidentul a avut loc pe Șoseaua Progresului, în stația Calea 13 Septembrie.

Societatea de Transport București a precizat, pe contul de Twitter, că bărbatul, despre care spune că are 54 de ani, se afla pe refugiu și a fost împins de un om al străzii în fața tramvaiului. Bărbatul a fost lovit, lateral, de tramvai.

Zona 13 septembrie este blocată. Zeci de tramvaie au fost oprite, iar circulația nu va fi reluată până când polițiștii nu încheie cercetările.

În aceste condiții, liniile 1, 8, 11, 25 au fost deviate. STB a anunțat că s-a format linie navetă pentru călători.